Участва в Руско-турската война (1877-1878). В състава на 2-ри ескадрон на Лейбгвардейския казашки полк участва в сборния отряд с командир полковник Алексей Жеребков при превземането на Ловеч на 5 юли 1877 г. Ранен е леко в боя при село Долни Дъбник на 28 ноември 1877 г. Назначен е като квартириер за осигуряване пребиваването на главнокомандващия Николай Николаевич в Ловеч (декември 1877). Достига до Сан Стефано. При възникнала епидемия от петнист тиф е назначен за началник на походен лазарет. Заразява се от болестта и се лекува в продължение на два месеца. След оздравяването си се завръща с частта си в Русия.